open-index/open-wikipedia-markdown huggingface dataset:
Vlastimil Tusar

**Vlastimil Tusar** (18. lokakuuta 1880 Praha, Itävalta-Unkari – 22. maaliskuuta 1924 Berliini, Saksa) oli tšekkiläinen lehtimies ja poliitikko. Hän toimi Tšekkoslovakian pääministerinä vuosina 1919–1920 kahdessa eri jaksossa.

## Varhainen elämä
Tusar syntyi virkamiesperheeseen. Hän kävi kymnaasia ja kauppakoulua Prahassa. 1900–1903 hän työskenteli pankissa, ja 1903 ryhtyi lehtimieheksi eri sosiaalidemokraattien lehtiin. 1908 hänestä tuli Brnossa ilmestyneen viikkolehti *Rovnostin* päätoimittaja, ja muutti sen päivittäin ilmestyväksi sanomalehdeksi.

## Poliittinen ura
1911 Tusar valittiin Itävallan valtakunnanneuvostoon Brnon edustajana. Hän oli alkuun Itävallan hallituksen tukija, mutta siirtyi ajan mittaan itsenäisyyden kannattajaksi. 27. lokakuuta 1918 hän ilmoitti Wienistä Alois Rašínille, että nyt oli tullut oikea hetki julistaa Tšekkoslovakia itsenäiseksi. Hänestä tuli Tšekkoslovakian parlamentin jäsen, mutta viipyi Wienissä vuoteen 1919 asti, hoitaen rajaneuvotteluja vastaperustetun Itävallan tasavallan kanssa.

8. heinäkuuta 1919 Tusarista tuli sosiaalidemokraattien ja maalaispuolueen yhteishallituksen pääministeri. Vuoden 1920 parlamenttivaalien jälkeen hänestä tuli jälleen pääministeri, mutta hallitus erosi 14. elokuuta sosiaalidemokraattisen puolueen kommunistisiiven yltyneen aktiivisuuden takia. 

Tusar luopui parlamenttipaikastaan 1. maaliskuuta 1921, ja siirtyi Tšekkoslovakian lähettilääksi Berliiniin, missä työskenteli Saksan ja Tšekkoslovakian suhteiden normalisoimiseksi. Hän kuoli Berliinissä 1924.

## Lähteet
Pehr Adolf Alf af Forselles

**Pehr Adolf Alf af Forselles** (22. helmikuuta 1875 Elimäki – 25. helmikuuta 1948 Helsingin maalaiskunta) oli suomalainen pankkivirkailija ja valtiopäivämies. 
 
Af Forsellesin vanhemmat olivat konsistorinnotaari Pehr Emil af Forselles ja Hedvig Maria Lovisa Etholén ja puoliso vuodesta 1927 Ingrid Ingeborg Liljeström. Af Forselles tuli ylioppilaaksi Helsingissä ja työskenteli pankkivirkamiehenä, viimeksi Pohjoismaiden Yhdyspankin kamreerina vuodesta 1919. 

Af Forselles oli aatelissäädyssä edustaja valtiopäivillä 1905–1906.

## Lähteet
Kymenlaakson liitto

**Kymenlaakson liitto** on yksi Suomen kahdeksastatoista maakunnan liitosta. Hallinnollisesti se on lakisääteinen, Kymenlaakson kuntien muodostama kuntayhtymä, joka aluekehitysviranomaisena vastaa maakunnan yleisestä kehittämisestä ja maakuntakaavoituksesta. Kymenlaakson liitto laatii maakuntaohjelman ja maakuntakaavan. Strategisten linjausten kautta liitto pyrkii osaltaan kohti hiilineutraalia Kymenlaaksoa vuoteen 2040 mennessä. 

Kymenlaakson liitto perustettiin vuonna 1991, mutta se aloitti virallisen toimintansa vuoden 1993 alussa.

Kymenlaakson liiton toiminnasta ja taloudesta päättää jäsenkuntien kunnanvaltuutetusta kuntien asukasluvun suhteessa valitsema 34-henkinen Kymenlaakson maakuntavaltuusto. Liiton operatiivista toimintaa on johtanut kesästä 2016 lähtien maakuntajohtaja Jaakko Mikkola. Hänen edeltäjänsä oli Juha Haapaniemi. Maakuntaliiton toimisto sijaitsee Kouvolassa (Hovioikeudenkatu 6). Aiemmin, vuoteen 2019 asti toimisto sijaitsi Kotkan Karhulassa.

## Lähteet
Luettelo Helene Schjerfbeckin maalauksista

Tämä on luettelo suomenruotsalaisen taidemaalari '''Helene Schjerfbeckin''' maalauksista.

## Lähteet
Luettelo Pekka Halosen maalauksista

Tämä on epätäydellinen **luettelo taidemaalari [[Pekka Halonen|Pekka Halosen]] maalauksista**. Halosen töiden kokonaismääräksi arvioidaan 2&nbsp;000–3&nbsp;000, joista suurin osa on öljymaalauksia.

## Lähteet
Prosper Akvitanialainen

**Prosper Akvitanialainen**, myös **Prosper Aquitanus** tai **Prosper Tiro Aquitanus**  (noin 390 –  463) oli varhaiskristillinen poleemikko, joka tuli tunnetuksi Augustinuksen puolustuksesta sekä armoa, predestinaatiota ja vapaata tahtoa koskevasta opistaan, josta tuli roomalaiskatolisen kirkon virallinen oppi. Prosperin päävastustajia olivat semipelagiolaiset, jotka uskoivat ihmisen synnynnäisen vapaan tahdon voimaan etsiä Jumalaa, mutta hyväksyivät samalla Augustinuksen näkemyksen perisynnistä universaalina turmelevana voimana, jota ei voida voittaa ilman Jumalan armoa.

Prosper muutti Marseilleen ennen vuotta 428 ja asui siellä munkkina. Vuonna 428 hän huolestui pelagiolaisuudesta ja kirjoitti Augustinukselle pyytäen apua. Augustinus vastasi kirjoituksilla *De praedestinatione sanctorum* ("Pyhien ennalta määrittelystä") ja *De dono perseverantiae* ("Sinnikkyyden lahjasta"). Vastauksena jatkuviin semiipelagiolaisten hyökkäyksiin Prosper nousi yksin puolustamaan Augustinusta. Kirjoituksissaan hän vastusti yhtä aikakauden arvostetuinta munkkia, Saint-Victorin apotti John Cassiania sekä Vincent Lérinsistä. Hän kirjoitti myös vastineen Augustinusta kohtaan osoitettuun hyökkäykseen, *Ad objectes Gallorum calumniantium* ("Gallialaisten kalumniaattoreiden väitteisiin").

Augustinuksen kuoltua vuonna 430 Prosper meni Roomaan vuonna 431 auttaakseen paavi Celestinus I:tä joka oli laatinut kirjeen, jossa ylistettiin Augustinusta. Prosper palasi joksikin aikaa takaisin Ranskaan, mutta vuonna 435 hänestä tuli paavi Leo I:n sihteeri.

Ennen kuolemaansa Prosper laati kokoelman Augustinuksen ehdotuksia nimeltään *Liber sententiarum Sancti Augustini* ("Pyhän Augustinuksen lauseiden kirja"), jota käytettiin pohjana Orangen toisen kirkolliskokouksen vuonna 529 antamassa päätöksessä, jossa semipelagiolaisuus tuomittiin harhaopiksi.

## Lähteet
Panait Istrati

**Panait Istrati** (11. elokuuta 1884 Brăila, Romania – 16. huhtikuuta 1935 Bukarest, Romania) oli romanialainen kirjailija

Istratin isä oli kreikkalainen tupakan salakuljettaja ja äiti pesijä. Hän toimi vuoteen 1931 sekalaisissa ammateissa Välimeren ympäristössä. Romain Rollandin ansiosta hänestä tuli kirjailija. Hän kuoli tuberkuloosiin.

Istrati syntyperäisenä romanialaisena kirjoitti kuitenkin romaaninsa ranskaksi. Istrati kulki nuoruusvuosinaan kiertolaisena Romaniassa, Turkissa ja Egyptissä. Näiltä vaellusvuosilta olivat peräisin hänen romaaniensa usein suorastaan tarunomaiset aiheet ja niiden uskottava, monivivahteinen paikallisväri sekä eloisa kieli. Kun Romain Rolland julkaisi aikakauslehdessään *Europe* Istratin toisen teoksen *Kira Kiralina* Istratista tuli yhdellä iskulla kuuluisuus, jonka teoksia sitten käännettiin eri kielille, myös suomeksi. Istratin viimeinen kaunokirjallinen teos oli romaanisikermä *Adrian Zograffin kertomukset*.

Istrati oli kiinnostunut yhteiskunnallisista kysymyksistä ja tämä kävi ilmi myös hänen romaaneistaan. Häntä sanottiin sen vuoksi *Balkanin [[Maksim Gorki|Gorkiksi]]*. Istrati tunnustautui kommunistiksi, kunnes Neuvosto-Venäjän hallitus kutsui hänet Venäjälle. Istrati noudatti kutsua ja asui pitkät ajat Kievissä mutta hän sanoutui sitten irti bolshevikeistä teoksillaan *Alaston totuus Venäjästä* ja *Uutta valoa kohti*.

Istratin esikoisromaani *Kira Kiralina* ilmestyi 1924, ja se aloitti sarjan, josta on suomennettu muitakin kirjoja. Romaanit perustuvat hänen omiin kokemuksiinsa.

## Suomennetut teokset
* *Kira Kiralina: Adrien Zograffin ensimmäinen kertomus* (*Kyra Kyralina*), suom. Anna Silfverblad, Helsinki: Kirja 1926
* *Heitukat: Adrien Zograffin kolmas kertomus* (*Présentation des haidoucs*), suom. Anna Silfverblad, Helsinki: Kirja 1927
* *Anghel-eno: Adrien Zograffin toinen kertomus* (*L'oncle Anghel*), suom. Anna Silfverblad, Helsinki: Kirja 1927
* *Adrien Zograffin lapsuus: Codine* (*Codine*), Helsinki: Kirja 1927
* *Mikael: Adrien Zograffin nuoruus*, Helsinki: Kirja 1928
* *Snagovin valtiatar* (*Domnitza de Snagov*), suom. Anna Silfverblad, Helsinki: Kirja 1928 
* *Nerrantsula: kertomus kolmen henkilön rakkaudesta*, Helsinki: Kirja 1928 
* *Alaston totuus Venäjästä* (*La Russie nue*), suom. Juho Timonen, Helsinki: Kirja 1930
* *"Uutta valoa kohti"* (*Vers l'autre flamme*), Helsinki: Kirja 1930
* *Baraganin takkiaiset* (*Les chardons du Baragan*), suom. Valfrid Hedman, Hämeenlinna: Karisto 1936. Sarja: Uusia romaaneja, 41

## Lähteet

## Aiheesta muualla

* Johannes Öhquist : Erämaan saarnaaja, Helsingin Sanomat, 11.08.1930, nro 213, s. 3, Kansalliskirjaston digitaaliset aineistot
Erkka Gröhn

**Erkka Gröhn** (s. 19. kesäkuuta 2001 Kitee) on suomalainen pesäpalloilija. Gröhn edustaa Superpesiksessä pelaavaa Joensuun Mailaa. Hän on pelannut yhden Superpesisottelun myös kasvattajaseurassaan Kiteen Pallossa. Hän pelaa ulkokentällä polttolinjassa. Gröhn on pelannut urallaan viisi Superpesiksen runkosarjaottelua. Näissä hän on lyönyt yhden tavallisen juoksun, tuonut kolme juoksua ja kerännyt seitsemän kärkilyöntiä. Gröhn on pelannut neljä Superpesiksen ylempää pudotuspeliottelua. Näissä hän on kerännyt kuusi kärkilyöntiä.

## Lähteet
Neuvostoliiton naisten jalkapallomaajoukkue

**Neuvostoliiton naisten jalkapallomaajoukkue** edusti Neuvostoliittoa naisten jalkapallossa vuosina 1990–1991. Joukkuetta valmensi koko sen toiminnan ajan Oleg Lapšin.

## Historia
### Naisten jalkapallo Neuvostoliitossa
Naiset olivat pelanneet jalkapalloa Venäjällä ensimmäisen kerran jo vuonna 1911. Neuvostoliitossa siihen ei kuitenkaan panostettu, koska maa käytti urheilua propagandatarkoituksiinsa, eikä lajissa ollut kansainvälistä kilpailutoimintaa ennen 1960–1970-lukujen vaihdetta. Näin naisten jalkapallo pysyi vuosikymmenet Neuvostoliitossa ainoastaan pienten piirien puuhasteluna. Naisten kansainvälisen kilpailutoiminnan käynnistyttyä lajiin alettiin kiinnittämään huomiota myös Neuvostoliitossa. Vuonna 1972 Dnepropetrovskissa järjestettiin maailman ensimmäisen avaruudessa käyneen naisen Valentina Tereškovan mukaan nimetty turnaus, johon osallistui joukkueita Ukrainan sosialistisesta neuvostotasavallasta sekä Moskovasta ja Riiasta. Turnaus saavutti suuren suosion, ja se keräsi tuhatmäärin katsojia, mutta naisten pelaamista otteluista tehtiin myös valitus viranomaisille. Neuvostotiedemiehet tutkivat asiaa ja totesivat jalkapallon pelaamisen olevan mahdollisesti haitallista naisten fysiikalle. Tämän seurauksena Valtion ruumiinkulttuurin ministeriö päättikin kieltää naisilta jalkapallon sekä nyrkkeilyn ja painin vielä samana vuonna.

### Maajoukkue
Kun ensimmäiset viralliset naisten EM-kilpailut järjestettiin vuonna 1984, naisten jalkapallotoiminta käynnistyi uudelleen myös Neuvostoliitossa ja maajoukkue koottiin vuonna 1990. Neuvostoliitto pelasi ensimmäisen maaottelunsa Bulgariaa vastaan vieraskentällä maaliskuussa 1990. Ensimmäinen kotiottelu pelattiin Norjaa vastaan Sevastopolissa huhtikuussa 1990.

Neuvostoliitto ei ehtinyt mukaan vuoden 1991 EM-karsintoihin, mutta ilmoittautui vuoden 1993 EM-kisojen karsintoihin. Joukkue pelasi ainoan EM-karsintaottelunsa lokakuussa 1991 Unkaria vastaan. Neuvostoliiton hajottua joulukuussa Venäjän maajoukkue jatkoi karsintoja keväällä 1992.

## Lähteet
Teleperformance

**Teleperformance** on ranskalaista alkuperää oleva monikansallinen yritys..

Ryhmä työllistää yli 383&nbsp;000 henkilöä ja sen liikevaihto vuonna 2020 oli 5&nbsp;732 miljardia euroa. Se on noteerattu CAC 40:ssä kesäkuusta 2020 lähtien.

## Lähteet
Natalja Ustinova

**Natalja Andrejevna Ustinova** (, s. 22. joulukuuta 1944 Taškent) on uzbekistanilainen Neuvostoliittoa edustanut uimari, olympiamitalisti ja Euroopan-mestari.

Ustinova edusti Neuvostoliittoa Tokion kesäolympialaisissa 1964 ja Méxicon kesäolympialaisissa 1968. Tokiossa 1964 hän saavutti pronssia 4&nbsp;×&nbsp;100 metrin sekauintiviestissä ja kilpaili myös 100 metrin vapaauinnissa. Méxicossa 1968 hän osallistui samoihin kilpailuihin. Ustinova kuului Neuvostoliiton Euroopan-mestaruuden voittaneeseen joukkueeseen 4&nbsp;×&nbsp;100 metrin vapaauintiviestissä Utrechtin EM-kilpailuissa 1966.

## Lähteet
Hämeen liitto

**Hämeen liitto** on yksi Suomen kahdeksastatoista maakunnan liitosta. Hallinnollisesti se on lakisääteinen, Kanta-Hämeen kuntien muodostama kuntayhtymä, joka aluekehitysviranomaisena vastaa maakunnan yleisestä kehittämisestä ja maakuntakaavoituksesta.

Hämeen liiton toiminnasta ja taloudesta päättää jäsenkuntien kunnanvaltuutetusta kuntien asukasluvun suhteessa valitsema 54-jäseninen  maakuntavaltuusto. Liiton operatiivista toimintaa johtaa maakuntajohtaja Toni K. Laine.  Maakuntaliiton toimisto sijaitsee Hämeenlinnassa (Niittykatu 5). 

## Lähteet
Unibail-Rodamco-Westfield

**Unibail-Rodamco-Westfield** on pörssiyhtiö, joka toimii 13 maassa. Ryhmä perustettiin vuonna 1968 ja sillä oli 3&nbsp;100 työntekijää vuonna 2021. Ryhmällä on 87 kauppakeskusta vuonna 2020.

## Lähteet

## Aiheesta muualla

* Unibail-Rodamco-Westfield
Elis Campbell Nicolas Furuhjelm

**Elis Campbell Nicolas Furuhjelm** (22. helmikuuta 1862 Novoarkangelsk – 15. huhtikuuta 1918 Akaa) oli suomalainen tuomari ja valtiopäivämies.

Furuhjelmin vanhemmat olivat sotilaskuvernööri, amiraali Hampus Furuhjelm ja Anna Elisabet von Schoultz. Furuhjelm tuli ylioppilaaksi Helsingissä, suoritti oikeustutkinnon 1886 ja sai varatuomarin arvon 1889. Hän oli Turun hovioikeuden asessori 1907–1908 ja Tammelan tuomiokunnan  tuomari vuodesta 1908. Furuhjelm joutui punaisten surmaamaksi Toijalassa huhtikuussa 1918. Furuhjelmin sisar oli toimittaja, kirjailija, kansanedustaja, naisasialiikkeen aktiivi Annie Furuhjelm. 

Elis Campbell Nicolas Furuhjelm oli aatelissäädyssä edustaja valtiopäivillä 1899, 1904–1905 ja 1905–1906.

## Lähteet
Kreikkalaisortodoksisen kirkon lippu

**Kreikkalaisortodoksisen kirkon lippu** on kreikkalaisortodoksisten kirkkojen käyttämä lippu. Siinä on keltaisella pohjalla musta kaksipäinen kotka. Kotka pitää jaloissaan miekkaa ja valtakunnanomenaa, ja kotkan päiden yläpuolella on kruunu.

Lipun kotkasymboli palautuu oletettavasti Bysantin valtakuntaan, ja lippua kutsutaan usein virheellisesti ”Bysantin valtakunnan lipuksi”. Lippua käytetään erityisesti kreikkalaisortodoksisissa kirkoissa, luostareissa ja hallinnollisissa instituutioissa. Lipulla ei kuitenkaan ole virallista asemaa.


Tiedosto:Flag of the Greek Orthodox Church floating.jpg|Kreikkalaisortodoksisen kirkon lippu Profeetta Elian luostarilla Santorínilla.
Tiedosto:Drapeaux grec église orthodoxe.jpg|Kreikan lippu ja kreikkalaisortodoksisen kirkon lippu rinnakkain Ródoksella.
Tiedosto:Double-Headed Eagle and Historic Flag of Greece banners -- Annunciation (Toronto).jpg|Kreikkalaisortodoksisen kirkon lippu ja Kreikan vanha lippu Neitsyt Marian katedraalissa Torontossa.


## Lähteet

## Aiheesta muualla
Ortodoksinen kirkko Kreikassa

**Ortodoksinen kirkko** toimii **Kreikassa** useassa osassa. Suuren osan Kreikasta kattaa autokefalinen Kreikan ortodoksinen kirkko. Sen alueiden pohjoisosa sekä osa Egeanmeren saarista kuuluvat hengellisesti Konstantinopolin ekumeenisen patriarkaatin alaisuuteen, kun taas Dodekanesian saaret kuuluvat suoraan ekumeenisen patriarkaatin alaisuuteen. Kreetan alueella toimii Kreetan kirkko, joka on puoliautonominen ekumeenisen patriarkaatin alaisuudessa. Athos eli Pyhän Vuoren autonominen munkkivaltio on itsehallinnollinen ekumeenisen patriarkaatin alaisuudessa. Kaikki nämä ovat osa laajempaa kreikkalaisortodoksista kirkkoa.

## Kreikan kirkko

Kreikan kirkkoon kuuluu 82 hiippakuntaa. Niistä 46 eteläisessä ja keskisessä Manner-Kreikassa sekä Egeanmeren läntisillä saarilla sijaitsevaa hiippakuntaa on kokonaan Kreikan autokefalisen kirkon alaisuudessa, ja 36 Pohjois-Kreikassa ja Egeanmeren saariston itäosissa sijaitsevaa hiippakuntaa hallinnollisesti Kreikan kirkon alaisuudessa mutta nimellisesti ja hengellisesti ekumeenisen patriarkaatin alaisuudessa.

Kirkko sai autokefalian eli hallinnollisen itsenäisyyden ekumeeniselta patriarkaatilta vuonna 1850. Kirkkoa johtaa Ateenan ja koko Kreikan arkkipiispa yhdessä metropoliittojen ja apulaispiispojen kanssa. Kirkon jäsenmäärä on noin 10 miljoonaa.

## Kreetan kirkko

Kreetan kirkolla on puoliautonominen asema ekumeenisen patriarkaatin alaisuudessa. Kreetan kirkkoon kuuluu 9 hiippakuntaa, jotka kattavat Kreetan saaren ja sen pienemmät lähisaaret.

Kirkkoa johtaa Kreetan arkkipiispa, jonka istuin on Iraklionissa. Kaikista Kreetan piispoista tehtiin metropoliittoja vuonna 1962, ja vuonna 1967 Kreetan metropoliitta korotettiin arkkipiispaksi.

## Athos

Athos, joka on Kreikkaan kuuluva itsehallinnollinen alue, on kirkollisessa mielessä itsehallinnollinen ekumeenisen patriarkaatin alaisuudessa. Alueella toimii 20 luostaria.

## Ekumeenisen patriarkaatin alueet

Suoraan ekumeenisen patriarkaatin hallinnon alla oleva alue käsittää Dodekanesian saaret. Siellä toimii viisi hiippakuntaa.

## Katso myös

* Luettelo Kreikan ortodoksisista hiippakunnista

## Lähteet

## Aiheesta muualla
Katolinen kirkko Kreikassa

**Katolinen kirkko Kreikassa** on osa maailmanlaajuista katolista kirkkoa. Kreikan väestöstä katoliseen kirkkoon kuuluu noin  henkeä eli noin . Katolilaiset ovat näin Kreikassa uskonnollinen vähemmistö, kun suurin osa kreikkalaisista kuuluu ortodoksiseen kirkkoon, mutta eivät etninen vähemmistö. Katolilaisten määrä on ollut jonkin verran nousussa maahanmuuton myötä. Maassa vakituisesti tai tilapäisesti asuvien kreikkalaisten ja ulkomaisten katolilaisten kokonaismääräksi on arvioitu noin .

## Historia

Idän ja lännen kirkkojen erottua toisistaan Kreikka muodostui osaksi ortodoksisen kirkon aluetta. Katolilaisuus saapui Kreikkaan lännestä pysyvämmin neljännen ristiretken myötä vuonna 1204. Tuolloin monissa osissa maata, erityisesti saaristossa, alkoi niin kutsuttu frankkivallan aika, jolloin alueita hallitsivat ennen kaikkea genovalaiset ja venetsialaiset. Tämä juurrutti katolilaisuuden ennen kaikkea Kykladien saarille, Jooniansaarille, Chíokselle, Ródokselle ja Kreetalle. Muun muassa Kykladien Sýroksella ja Tínoksella on edelleen joitakin käytännössä kokonaan katolilaisia kyliä. Nykyisin suurin katolilaisten keskittymä on Ateenassa.

## Hiippakunnat

Katolisen kirkon hallinnossa Kreikassa on neljä arkkihiippakuntaa, neljä muuta hiippakuntaa ja yksi apostolinen vikariaatti. Nämä kattavat koko Kreikan alueen lukuun ottamatta munkkivaltio Athosta, joka on täysin ortodoksinen alue.

* Ateenan arkkihiippakunta
* Korfun, Zákynthoksen ja Kefalonián arkkihiippakunta
* Náxoksen, Ándroksen, Tínoksen ja Mýkonoksen arkkihiippakunta
** Chíoksen hiippakunta
** Kreetan hiippakunta
** Santorínin hiippakunta
** Sýroksen hiippakunta
* Ródoksen arkkihiippakunta
* Thessalonikin apostolinen vikariaatti

## Piispainkokous

Katoliseen piispainkokoukseen kuuluvat kaikkien mainittujen hiippakuntien piispat ja apostoliset administraattorit sekä lisäksi bysanttilaisen riituksen eksarkki eli titulaaripiispa, jonka istuin on Ateenassa, sekä armenialaisen riituksen ordinaatti, jonka istuin on myös Ateenassa.

## Lähteet

## Aiheesta muualla
Tamara Sosnova

**Tamara Mihailovna Sosnova** (, 18. joulukuuta 1949 Moskova – 10. elokuuta 2011 Moskova) oli Neuvostoliittoa edustanut uimari. Hän kilpaili Méxicon kesäolympialaisissa 1968 sijoittuen 200 metrin vapaauinnissa 25:nneksi ja 4&nbsp;×&nbsp;100 metrin vapaauintiviestissä kymmenenneksi. Sosnova kuului Neuvostoliiton Euroopan-mestaruuden voittaneeseen joukkueeseen 4&nbsp;×&nbsp;100 metrin vapaauintiviestissä Utrechtin EM-kilpailuissa 1966. Hän saavutti samoissa kisoissa pronssia 400 metrin vapaauinnissa.

## Lähteet
Vjatšeslav Ivanov (runoilija)

**Vjatšeslav Ivanovitš Ivanov** (); (16. [J: 28. helmikuuta] 1866 Moskova, Venäjän keisarikunta – 16. heinäkuuta 1949 Rooma, Italia) oli venäläinen runoilija, professori ja taidefilosofi. 

## Tieteellinen ura
Hän oli merkittävä erityisesti symbolistisen taideteorian kehittäjänä. Ivanov toimi vallankumouksen jälkeen Odessassa/Bakussa professorina mutta muutti vuonna 1921/1924 perheineen Italiaan, jossa oli venäläisen kirjallisuuden professorina Padovan ja Firenzen yliopistoissa. Hän julkaisi tutkimuksia helleenisestä Dionysos-kultista, millä on ollut vaikutusta hänen kirjalliseen tuotantoonsa. 

Hänen Saksassa julkaistun väitöskirjansa aiheena oli Dionysos-kultti, joka kiehtoi modernisteja niin lännessä kuin Venäjälläkin. Vallankumouksen jälkeen hän oli professorina ja luennoi Bakun yliopistossa vuosina 1920–1924, jossa hän puolusti väitöskirjaansa vuonna 1921. Hänen päätyönään oli antiikin kirjallisuuden kääntäminen ja opetustyö muun muassa Vatikaanissa.

## Kirjallinen ura
Hän asui Pietarissa vuosina 1905–1913. Ivanovin asunto Tavritšeskaja-kadulla numerossa 35, jota kutsuttiin nimellä *Torni (ven. Башня*) oli niin kutsuttujen Ivanovin keskiviikkojen pitopaikka – oli yksi 1900-luvun alun Pietarin tunnetuimmista kirjallisuus-filosofisista salongeista. 

Ivanov on venäläisen symbolismin omaperäisen version luoja, joka yhdistää kaksi niin kutsutun hopeakauden kirjallisuuden pääsuuntausta – venäläisen kulttuurin paluun kristinuskon hengellisiin perusteisiin ja antiikin, keskiajan ja renessanssin arkkityyppien uuden luovan ymmärryksen. Ivanovin runous ilmentää antiikin yltäkylläisyyden ja kristillisen uhrautumisen ja kärsimyksen kultin yhdistelmää. Pietarin kaupungille omistetuissa runoissa (*Tornissa, Pronssiratsastaja, Sfinksit Nevan yllä)* Ivanov antaa symbolistisen kuvan kaupungista. 1900-luvun lopulla ja 1910-luvun alussa Ivanov aloitti monia keskusteluja symbolismista Pietarin kirjallisuuspiireissä 

Hän julkaisi esikoisteoksensa noin 40-vuotiaana Pietarissa: runokokoelmat *Prozratšnost* (Läpikuultavuus, 1904), *Eros* (1907) ja *Cor ardens* (1911). Hänen runouttaan on moitittu raskassoutuiseksi. Sanasto on arkaaista ja vaikeaa, eikä runojen ajatussisältökään avaudu helposti. Runoissa näkyy tiedemiehen syvällinen perehtyminen antiikin kulttuuriin, uusplatonilaisuuteen sekä länsimaiseen taidekirjallisuuteen ja filosofiaan.

Runokokoelmiensa ansiota hänestä tuli venäläisen symbolismin johtohahmoja. Hän piti kotonaan *Torni* -nimistä salonkia, jossa nuoret runoilijat pääsivät esille. Vuosina 1913–1920 hän asui perheensä kanssa Moskovassa.

## Lähteet

## Aiheesta muualla
Keski-Pohjanmaan liitto

**Keski-Pohjanmaan liitto** on yksi Suomen kahdeksastatoista (Ahvenanmaa mukaalukien 19) maakunnan liitosta. Hallinnollisesti se on lakisääteinen, Keski-Pohjanmaan kuntien muodostama kuntayhtymä, joka aluekehitysviranomaisena vastaa maakunnan yleisestä kehittämisestä ja maakuntakaavoituksesta.

Keski-Pohjanmaan liiton toiminnasta ja taloudesta päättää jäsenkuntien kunnanvaltuutetusta muodostettu 36-jäseninen maakuntavaltuusto. Maakuntaliiton viraston toimintaa ohjaa ja valvoo non kerran kuukaudessa kokoontuva 11-jäseninen maakuntahallitus. Keski-Pohjanmaan virasto sijaitsee Kokkolassa (Rantakatu 14). 

Liiton operatiivista toimintaa johtaa maakuntajohtaja Jyrki Kaiponen. Hänen johtamistapaansa ensimmäisenä maakuntajohtajakautenaan (11/2018-11/2020) kritisoitiin julkisuudessa marraskuussa 2020.  Tästä huolimatta hänet valittiin uudelle kaudelle maakuntajohtajaksi muutamaa päivää myöhemmin. 

## Lähteet

## Aiheesta muualla
*Iina Kluukeri ja Riikka Oosi (5.12.2018) Keski-Pohjanmaan liitto pääsee taas jakamaan hankerahaa – ministeriö piti rahahanat kiinni lähes vuoden (yle.fi)
Antonina Rudenko

**Antonina Rudenko** (, s. 1950 Jalta) on venäläinen Neuvostoliittoa edustanut uimari. Hän kuului Neuvostoliiton Euroopan-mestaruuden voittaneeseen joukkueeseen 4&nbsp;×&nbsp;100 metrin vapaauintiviestissä Utrechtin EM-kilpailuissa 1966. Rudenko saavutti samoissa kisoissa hopeaa 4&nbsp;×&nbsp;100 metrin sekauintiviestissä.

## Lähteet
85 (luku)

**85** (**kahdeksankymmentäviisi**) on luonnollinen luku, jota edeltää luku 84 ja seuraa luku 86.

## Matematiikassa
* 85 on puolialkuluku ja siten myös yhdistetty luku.
* 85 on vajaa luku, koska 1+5+17 .
* 85 on kymmenkulmioluku.
* 85 on keskitetty kolmioluku, koska se on kolmen peräkkäisen kolmioluvun summa: 21+28+36.
* 85 on keskitetty neliöluku, koska se on kahden peräkkäisen neliöluvun summa: 6^2+7^2.
* 85 on oktaedriluku.
* 85 on palindromi binäärijärjestelmässä (10101012), nelijärjestelmässä (11114) ja seitsenjärjestelmässä (1517).
* 85 on Smithin luku kymmenjärjestelmässä, koska 85 = 5 \cdot 17 ja 8+5=5+1+7.
* 85 on Smithin luku binäärijärjestelmässä, koska 85 = 1010101_2 = 101_2 \cdot 10001_2 ja 1+1+1+1=1+1+1+1.
* 85 voidaan muodostaa kahden neliöluvun summana kahdella tavalla: edellä mainitun lisäksi 9^2+2^2.
* 85 voidaan muodostaa luvun 3 eri potenssien summana: 3^4+3^1+3^0.
* 85 on toiseksi pienin luku, joka on tasan neljän Pythagoraan kolmikon hypotenuusa: (13, 84, 85), (36, 77, 85), (40, 75, 85) ja (51, 68, 85).
* 85 on myös toiseksi pienin luku, joka on useamman kuin yhden jaottoman Pythagoraan kolmikon hypotenuusa (kaksi ensimmäistä kolmikkoa edellä).

## Luonnontieteissä
* Alkuaineiden jaksollisessa järjestelmässä 85 on astatiinin järjestysluku.
* Rubidium-85 on rubidiumin vakaa isotooppi.
* Neodyymi-145 on neodyymin vakaa isotooppi, jonka neutroniluku on 85.
* Fluorin kiehumispiste on noin 85 kelviniä.

## Muissa yhteyksissä
* Eurooppatie E85 kulkee Liettuan ja Kreikan välillä.
* Entinen kantatie 85 on nykyään valtatie 28.

## Lähteet
Pentti Kauranen

**Pentti Matti Kauranen** (4. helmikuuta 1930 Riika, Latvia – 2. huhtikuuta 2021 Helsinki) oli Kuopion korkeakoulun kemian professori ja vielä eläkkeelle jäätyään hän toimi Suomalaisen Tiedeakatemian pääsihteerinä.

Kaurasen kolmesta lapsesta tekniikan tohtori Ilkka Kauranen työskenteli teollisuustalouden (teollisuuden kehittämisen ja johtamisen) professorina TKK:lla (myöh. Aalto-yliopistossa) vuodesta 1996.

## Koulutus ja ura

Pentti Kaurasen liikemiesisä ekonomi Pentti Olavi Kauranen myi Porin puuvillatehtaan kankaita Baltiassa ja äiti Ingeborg Meyer oli Baltian saksalaisia. Perhe muutti ennen toista maailmansotaa Viipuriin, josta joutui sotien aikana kahdesti lähtemään evakkoon päätyen Tampereelle. Kauranen kirjoitti ylioppilaaksi 1948 Tampereen lyseosta, valmistui filosofian kandidaatiksi 1954, maisteriksi 1957, lisensiaatiksi 1962 ja väitteli filosofian tohtoriksi 1962 Helsingin yliopistossa radiokemian alalta. Tuohon aikaan radiokemistien työssään tarvitsemia hiukkaskiihdyttimiä ei ollut Suomessa, vaan lähin sellainen sijaitsi Uppsalassa Ruotsissa.

Työuransa Kauranen aloitti Hangon yhteislyseon virkaa toimittavana nuorempana lehtorina 1955–1956. Hangosta hän siirtyi Enon uraanikaivoksen pääkemistiksi Atomienergia osakeyhtiöön vuosiksi 1957–1960. Atomienergianeuvottelukunnan tutkimusassistennt 1961–1962. Assistenttina Helsingin yliopistossa Kauranen työskenteli 1962–1972 ensin fysiikan laitoksella, sittemmin radiokemian laitoksella paitsi vuosina 1963–1964, jolloin Asla-stipendi mahdollisti hänen työskentelynsä yhdysvaltalaisissa yliopistoissa (Michiganin yliopisto ja Arkansasin yliopisto). 

Kuopion korkeakoulun toiminta alkoi 1972 ja Kauranen oli yksi sen ensimmäisistä professoreista. Hän toimi kemian apulaisprofessorina 1972–1973 ja kemian professorina vuosina 1973–1993. Kuopion korkeakoulussa hän eteni vararehtoriksi vuosiksi 1979–1981 ja 1985–1990. Hallintotehtäviin perehtynyt Kauranen työskenteli viimeiset työvuotensa opetusministeriön korkeakoulupoliittisen osaston johtajana ja korkeakouluneuvoksena (1990-1993). Vaikka hän jäi eläkkeelle varsinaisesta virastaan, hän toimi vielä viisivuotiskauden Suomalaisen Tiedeakatemian pääsihteerinä 1994–1999.

## Julkaisut

Kauranen on julkaissut tieteellisiä kirjoituksia etenkin radiokemian ja analyyttisen kemian alalta.

### Väitöskirja
* 

### Ammattikirjallisuus
* 

## Tunnustukset
Kauranen oli Suomalaisen Tiedeakatemian jäsen vuodesta 1973 ja Suomen Valkoisen Ruusun ritarikunnan I luokan ritari. 

## Lähteet
86 (luku)

**86** (**kahdeksankymmentäkuusi**) on luonnollinen luku, jota edeltää luku 85 ja seuraa luku 87.

## Matematiikassa
* 86 on puolialkuluku ja siten myös yhdistetty luku.
* 86 on vajaa luku, koska 1+2+43 .
* 86 on palindromi senaarijärjestelmässä (2226).
* 86 on onnellinen luku kymmenjärjestelmässä: 8^2+6^2=100 ja 1^2+0^2+0^2=1.
* 86 on Erdősin–Woodsin luku.
* 86 esiintyy Padovanin lukujonossa.
* 86 on kahden peräkkäisen alkuluvun (83 ja 89) keskiarvo.
* 86 voidaan muodostaa neljän peräkkäisen neliöluvun summana: 3^2+4^2+5^2+6^2.
* 86 voidaan muodostaa kolmen neliöluvun summana kolmella tavalla: 9^2+2^2+1^2, 7^2+6^2+1^2 tai 6^2+5^2+5^2.
* 2^{86} (26-numeroinen luku) on suurin tunnettu kahden kokonaislukupotenssi, jossa ei ole yhtään nollaa kymmenjärjestelmässä esitettynä.

## Luonnontieteissä
* Jaksollisessa järjestelmässä 86 on radonin järjestysluku.
* Krypton-86 on kryptonin vakaa isotooppi.
* Strontium-86 on strontiumin vakaa isotooppi.
* Neodyymi-146 on neodyymin vakaa isotooppi, jonka neutroniluku on 86.

## Muissa yhteyksissä
* North American F-86 Sabre on yhdysvaltalainen hävittäjälentokone.
* 86 on Kiinan kansainvälinen suuntanumero.
* Eurooppatie E86 kulkee Kreikassa.
* Kantatie 86 kulkee Kannuksen ja Limingan välillä.

## Lähteet
87 (luku)

**87** (**kahdeksankymmentäseitsemän**) on luonnollinen luku, jota edeltää luku 86 ja seuraa luku 88.

## Matematiikassa
* 87 on puolialkuluku ja siten myös yhdistetty luku.
* 87 on vajaa luku, koska 1+3+29 .
* 87 on onnekas luku ().
* 87 on kokonaislukujen 1–10 tekijöiden summa.
* 87 on neljän ensimmäisen alkuluvun neliöiden summa: 2^2+3^2+5^2+7^2.
* 87 kuuluu Ulamin lukuihin.
* 87 = 5!-4!-3!-2!-1!
* Alkulukuja, joiden numerot ovat järjestyksessä suurimmasta pienimpään eikä sama numero esiinny kahdesti, on kymmenjärjestelmässä 87 kappaletta.

## Luonnontieteissä
* Jaksollisessa järjestelmässä 87 on frankiumin järjestysluku.
* Strontium-87 on strontiumin vakaa isotooppi.
* Samarium-149 on samariumin vakaa isotooppi, jonka neutroniluku on 87.
* Argonin kiehumispiste on noin 87 kelviniä.
* Messier 87 oli ensimmäinen kuvattu musta aukko.

## Muissa yhteyksissä
* Junkers Ju 87 oli saksalainen syöksypommittaja.
* Pienoisrautateiden yleisin mittakaava on 1:87 (H0-mittakaava).
* Eurooppatie E87 kulkee Ukrainan ja Turkin välillä.
* Kantatie 87 kulkee Iisalmen ja Nurmeksen välillä.
* Abraham Lincolnin Gettysburgin puhe alkoi sanoilla ”87 vuotta sitten” viitaten Yhdysvaltojen itsenäistymiseen.

## Lähteet
Luynes

**Luynes** on kunta Ranskassa Indre-et-Loiren departementissa Centre-Val de Loiren alueella. Se sijaitsee Loirejoen varrella, noin 11 kilometriä Toursin kaupungista länteen.

Kunnan nähtävyys on 1100-luvulta peräisin oleva linna *Château de Luynes*. Se rakennettiin paikalla olleen 1000-luvulla rakennetun linnan paikalle, joka tuhoutui Anjoun ja Tourainen välisissä taisteluissa. Linna oli tuolloin Maillén suvun omistukseen. Nykyinen linna on kokenut useita muutostöitä 1400-luvulta lähtien, joista viimeisimmät on tehty 1800-luvulla. Linna on ollut Luynesin herttuoiden omistuksessa 1600-luvulta lähtien.

Kaupungissa on myös nähtävissä gallo-roomalaisen aikakauden akvedukti. Tuolloin kaupunkia kutsuttiin nimellä Malliacum. Aquaduktia on jäljellä noin 300 metriä. Aikanaan sen tarkoituksena oli johtaa vettä Loiren rinteellä sijainneeseen huvilaan.


Tiedosto:Chateau_Luynes.jpg|Château de Luynes
Tiedosto:Aqueduc_Luynes.jpg|Aquadukti


## Lähteet

## Aiheesta muualla
88 (luku)

**88** (**kahdeksankymmentäkahdeksan**) on luonnollinen luku, jota edeltää luku 87 ja seuraa luku 89.

## Matematiikassa
* 88 on yhdistetty, runsas ja puolitäydellinen luku.
* 88 on kuusitoistakulmioluku.
* 88 on Harshad-luku oktaalijärjestelmässä (1308).
* 88 on palindromi viisijärjestelmässä (3235).
* 88 esiintyy Narayanan lehmiksi kutsutussa lukujonossa.
* 88 kuuluu Erdősin–Woodsin lukuihin.
* 88 on ”käytännöllinen luku” (), koska jokainen positiivinen kokonaisluku luvun 88 tekijöiden summaan (180) saakka voidaan muodostaa luvun 88 eri tekijöiden summana.
* 88 on ”koskematon luku” (), koska minkään luonnollisen luvun itseään pienempien tekijöiden summa ei ole 88.
* 88 on jaollinen tekijöidensä määrällä (8).
* 88 voidaan muodostaa neljän peräkkäisen alkuluvun summana: 17+19+23+29.

## Luonnontieteissä
* Jaksollisessa järjestelmässä 88 on radiumin järjestysluku.
* Strontium-88 on strontiumin vakaa ja luonnossa yleisin isotooppi.
* Neodyymi-148 on neodyymin vakaa isotooppi, jonka neutroniluku on 88.
* Samarium-150 on samariumin vakaa isotooppi, jonka neutroniluku on 88.
* Merkuriuksen kiertoaika Auringon ympäri on noin 88 Maan vuorokautta.
* 88 Thisbe on pikkuplaneetta.
* Tähdistöjä katsotaan olevan 88 kappaletta.

## Muissa yhteyksissä
* Junkers Ju 88 oli saksalainen pommikone.
* Saksalaista 8,8 cm FlaK 18 -ilmatorjuntatykkiä kutsuttiin ”kasikasiksi”.
* Uusnatsit käyttävät lukua 88 lyhenteenä natsitervehdykselle *Heil Hitler*, koska H on aakkosten kahdeksas kirjain.
* Tavallisessa pianossa on 88 kosketinta.
* Paluu tulevaisuuteen -elokuvissa DeLorean-auton on saavutettava 88 mailin tuntinopeus voidakseen matkustaa ajassa.
* Kantatie 88 kulkee Raahen ja Iisalmen välillä.
* Eurooppatie E88 kulkee Turkissa.

## Lähteet
Rico Verhoeven

**Ricardo Verhoeven** (s. 10. huhtikuuta 1989 Bergen op Zoom) on alankomaalainen raskaansarjan potkunyrkkeilijä. Hän on ollut Gloryn raskaansarjan mestari kesäkuusta 2014 lähtien. Verhoeven on voittanut myös Gloryn raskaansarjan turnauksen kahdesti. Hän on kokeillut myös yhden ottelun verran nyrkkeilyä ja vapaaottelua.

## Lähteet
Igor Kanygin

**Igor Vladimirovitš Kanygin** (, s. 6. kesäkuuta 1956 Vitsebsk, Valko-Venäjän SNT, Neuvostoliitto) on valkovenäläinen kreikkalais-roomalaisen painin olympiamitalisti, kaksinkertainen maailmanmestari ja nelinkertainen Euroopan-mestari, joka aktiiviurallaan edusti Neuvostoliittoa. Hän edusti seuratasolla Dynamo Vitebskiä ja häntä valmensi Vladimir Isapolski.

Kanygin saavutti 90&nbsp;kg:n painoluokassa olympiahopeaa Moskovassa 1980 hävittyään ratkaisuottelussa unkarilaiselle Norbert Növényille. Neuvostoliiton boikotoitua Los Angelesin olympialaisia 1984 hän voitti samana vuonna 90&nbsp;kg:n sarjan Ystävyyden kisoissa.

Kanygin voitti 90&nbsp;kg:n maailmanmestaruuden 1981 ja 1983 sekä saavutti MM-hopeaa 1985 ja MM-pronssia 1986. Hän voitti 90-kiloisten Euroopan-mestaruuden 1980, 1982, 1983 ja 
1985 sekä sai EM-hopeaa 1984. 100&nbsp;kg:n painoluokassa hän oli EM-kilpailuissa viides 1987.

Kanygin voitti painin maailmancupin 90&nbsp;kg:n sarjassa 1982 ja 100-kiloisissa 1986. Hän voitti "supermaailmanmestaruuden" 90-kiloisissa 1985. Hän voitti Neuvostoliiton-mestaruuden 90&nbsp;kg:n painoluokassa 1980, 1982 ja 1984 sekä 100-kiloisissa 1987.

Kanygin lopetti uransa, kun häntä ei valittu Soulin olympialaisiin 1988. Aktiiviuransa jälkeen hän on toiminut painivalmentajana Valko-Venäjällä ja Tanskassa. Hänen mukaansa nimetty painiturnaus on järjestetty Vitsebskissä vuodesta 1995 lähtien.

## Lähteet
Saulo Cavalari

**Saulo Cavalari** (s. 23. toukokuuta 1989 Curitiba) on brasilialainen alemman raskaansarjan thainyrkkeilijä. Hän on entinen Gloryn alemman raskaansarjan mestari. Cavalari voitti ennen uraansa Gloryssa WGP:n mestaruuden Brasiliassa 2013 ja TATNEFT Cupin Venäjällä.

## Saavutukset
;Glory
*Alemman raskaansarjan mestaruus (kerran)
*Alemman raskaansarjan Contender turnausvoitto (kerran)

;WGP
*Alemman raskaansarjan mestaruus (kerran)

;Desafio Profissional de Muay Thai
*Mini GP avoin painoluokka (kerran)

## Lähteet
Rodrigo Muñoz

**Rodrigo Martín Muñoz Salomón** (s. 22. tammikuuta 1982 Montevideo) on uruguaylainen jalkapalloilija, pelipaikaltaan maalivahti. Salomón edustaa Paraguayn Primera Divisiónissa pelaavaa Club Cerro Porteñoa. Hän on edustanut Uruguayn jalkapallomaajoukkuetta, mutta ei ole pelannut maajoukkueessa yhtäkään ottelua.

## Lähteet

## Aiheesta muualla
Jan Černý

**Jan Černý** (4. maaliskuuta 1874, Uherský Ostroh, Määri, Itävalta-Unkari - 10. huhtikuuta 1959, Uherský Ostroh, Tšekkoslovakia) oli tšekkoslovakialainen virkamies ja poliitikko. Hän toimi Tšekkoslovakian pääministerinä 1920-1921 ja toistamiseen 1926. Hän oli myös useaan otteeseen Määrin kuvernöörinä.

## Varhaisvaiheet
Černý syntyi Uherský Ostrohin pikkukaupungissa Määrin itäosassa. Hän kävi kymnaasia Uherské Hradištěssa, ja opiskeli lakia Kaarlen yliopistossa Prahassa, valmistuen 1898. Hän ryhtyi virkamiesuralle ja palveli useissa tehtävissä Määrin aluehallituksessa.

## Poliittinen ura
Tšekkoslovakian itsenäistyessä Černý oli korkea-arvoisin tšekkiä puhunut entinen keisarillinen virkamies Määrissä, joten hänestä tuli 29. marraskuuta 1918 Määrin aluehallinnon pää. 1928-1939 hän toimi Määrin-Sleesian alueen presidenttinä. Samaan aikaan hän toimi pääministerinä 15. syyskuuta 1920 - 26. syyskuuta 1921 (Černýn I hallitus). Hänestä tuli sen jälkeen sisäministeri seuraavassa Edvard Benešin hallituksessa (26. syyskuuta 1921 - 7. lokakuuta 1922). Vuonna 1926 Černý muodosti toisen hallituksensa, joka istui vain vähän yli puoli vuotta. Vuonna 1929 hän toimi František Udržalin I hallituksessa jälleen sisäministerinä, ja viimeisen kerran lyhyesti vuonna 1938. Saksan miehitettyä Tšekkoslovakian 1939 Černý jäi eläkkeelle.

## Lähteet

## Aiheesta muualla
Artjom Vahitov

**Artjom Olegovitš Vahitov** (, s. 4. huhtikuuta 1991 Prokopjevsk, Neuvostoliitto) on venäläinen alemman raskaansarjan thainyrkkeilijä. Hän on entinen Gloryn alemman raskaansarjan mestari vuosina 2016–2021. Vahitov voitti ennen ammattilaisuraansa IFMA:n thainyrkkeilyn maailman- ja Euroopan-mestaruuden. Ammattilaisena hän onnistui voittamaan WMC:n Euroopan mestaruuden.

## Lähteet
89 (luku)

**89** (**kahdeksankymmentäyhdeksän**) on luonnollinen luku, jota edeltää luku 88 ja seuraa luku 90.

## Matematiikassa
* 89 on alkuluku.
* 89 on Sophie Germainin alkuluku, koska 2 \cdot 89 + 1 = 179 on myös alkuluku.
* 89 on Pythagoraan alkuluku: 4 \cdot 22 + 1.
* 89 on Mersennen alkuluvun 2^{89}-1 eksponentti.
* 89 esiintyy Fibonaccin lukujonossa.
* 89 on palindromi oktaalijärjestelmässä (1318).
* 89 voidaan muodostaa kahden eri neliöluvun summana: 8^2+5^2.
* 89 voidaan muodostaa kolmen neliöluvun summana kolmella tavalla: 9^2+2^2+2^2, 8^2+4^2+3^2 tai 7^2+6^2+2^2.
* 89 voidaan muodostaa kuutio- ja neliöluvun summana kahdella tavalla: 4^3+5^2 tai 2^3+9^2.
* 89 on pienin alkuluku, jonka etäisyys sitä seuraavaan alkulukuun (97) on (vähintään) 8.

## Luonnontieteissä
* Jaksollisessa järjestelmässä 89 on aktiniumin järjestysluku.
* Yttrium-89 on yttriumin vakaa isotooppi.

## Muissa yhteyksissä
* Eurooppatie E89 kulkee Turkissa.
* Kantatie 89 kulkee Paltamon ja Kuhmon välillä.

## Lähteet
Alex Pereira

**Alex Sandro Silva Pereira** (s. 7. heinäkuuta 1987) on brasilialainen vapaaottelija ja entinen potkunyrkkeilijä, joka ottelee UFC:ssä. Pereiran painoluokka on kevyt raskassarja ja hän on nykyinen ja kaksinkertainen UFC:n kevyen raskaansarjan mestari ja entinen UFC:n keskisarjan mestari. Pereira on UFC:n pound-for-pound -listalla sijalla 5. Potkunyrkkeilyssä Pereira oli Gloryn keskisarjan ja alemman raskaansarjan mestari. Pereira oli myös Gloryn historian ensimmäinen ottelija, joka oli kahden eri painoluokan mestari samanaikaisesti.

## Tausta
Pereira kasvoi favelassa, hän keskeytti koulun yläasteella, ja alkoi työskennellä muurarin apulaisena, ja myöhemmin rengasliikkeessä. Työkavereidensa vaikutuksesta hän alkoi juoda ja lopulta hänestä tuli alkoholisti. Vuonna 2009 hän aloitti potkunyrkkeilyn harjoittelun päästäkseen eroon riippuvuudestaan.

## Yksityiselämä
Pereiralla on kaksi poikaa hänen ex-vaimonsa kanssa.

Hänellä on nuorempi sisko, Aline Pereira, joka ottelee Karate Combat-organisaatiossa, ja ennen Gloryssa ja LFA:aassa 

Tammikuussa 2026, Pereira julkisti että hän seurustelee UFC-ottelija Tracy Cortezin kanssa. Pereira lopetti suhteen viikkoa myöhemmin.

## Saavutukset

### Vapaaottelu
;UFC
*Alemman raskaansarjan mestaruus (kahdesti, puolustanut kolmesti)
** Lyhin aika ja vähiten otteluita voittaakseen mestaruuden kahdessa eri painoluokassa (736 päivää / 7 ottelua) 
** Lyhin aika kolmelle puolustukselle peräkkäin UFC:n historiassa (175 päivää)
*Keskisarjan mestaruus (kerran)
*Illan kamppailu (kerran, vs. Khalil Rountree Jr.)
*Illan suoritus (kuudesti, vs. Andreas Michailidis, Sean Strickland, Israel Adesanya 1, Jiri Prochazka 1 & 2, Magomed Ankalajev 2)

### Potkunyrkkeily
;Glory
*Keskisarjan mestaruus (kerran, puolustanut viidesti)
*Alemman raskaansarjan mestaruus (kerran)
**Alemman raskaansarjan väliaikainen (kerran)
*Keskisarjan turnausvoitto (kerran)

;WGP
*Keskisarjan mestaruus (kerran)

;WAKO
*Pan-Amerikan mestaruus (kerran)

## Ammattilaisvapaaottelut

## Lähteet
Škoda Kushaq

**Škoda Kushaq** on Škoda Auton vuodesta 2021 lähtien Intian markkinoille valmistama pieni crossover-tyyppinen automalli.

Kushaq esiteltiin keväällä 2021. Se perustuu Volkswagen Groupin modulaarisen MQB-pohjalevyn A0 IN -versioon, joka on kehitetty konsernin Intian markkinoilla myytäviä malleja varten. Moottorivaihtoehtoina ovat kolmesylinterinen 1,0 TSI (115&nbsp;hv) ja nelisylinterinen 1,5 TSI (150&nbsp;hv). Pienemmän moottorin yhteydessä on kuusivaihteinen manuaali- tai automaattivaihteisto, suuremman yhteydessä puolestaan kuusivaihteinen manuaalivaihteisto tai seitsemänportainen DSG-kaksoiskytkinvaihteisto.

## Lähteet

## Aiheesta muualla
Artjom Levin

**Artjom Valerjevitš Levin** (, s. 8. joulukuuta 1986 Prokopjevsk, Neuvostoliitto) on venäläinen keskisarjan thainyrkkeilijä. Hän on entinen Gloryn keskisarjan mestari vuosina 2014–2016. Levin oli myös It's Showtimen 77-kiloisten mestari. Hän voitti ennen ammattilaisuraansa IFMA:n thainyrkkeilyn maailmanmestaruuden kolmesti ja Euroopan-mestaruuden viidesti. Ammattilaisena hän onnistui voittamaan WMC:n Euroopan mestaruuden.

## Lähteet
Simon Marcus

**Simon Marcus** (s. 5. marraskuuta 1986 Toronto, Ontario) on kanadalainen alemman raskaansarjan thainyrkkeilijä. Hän on entinen Gloryn kaksinkertainen keskisarjan mestari. Marcus voitti myös WBC:n thainyrkkeilyn alemman raskaansarjan mestaruuden. Amatööritasolla hän voitti muun muassa IFMA:n thainyrkkeilyn maailmanmestaruuden.

## Lähteet
Charles Emil af Frosterus

**Charles Emil af Frosterus** (24. huhtikuuta 1864 Helsinki – 8. helmikuuta 1945 Helsinki) oli suomalainen juristi, pankinjohtaja ja virka- ja valtiopäivämies.

Af Frosteruksen vanhemmat olivat hovioikeuden presidentti, todellinen valtioneuvos Johan Carl Emil af Frosterus ja Sofia Augusta Kellgren, laivanvarustaja Bona Kellgrenin tytär. Hänen puolisonsa vuodesta 1898 oli Marie Louise von Wendt. Af Frosterus tuli ylioppilaaksi Helsingissä, suoritti oikeustutkinnon 1887 ja sai varatuomarin arvon 1890. Hän oli senaatin oikeusosaston protokollasihteeri 1900–1903 ja Privatbanken johtaja, sittemmin Pohjoismaiden yhdyspankin haarakonttorin johtaja Helsingissä 1903–1933.

Af Frosterus oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906.

## Lähteet
Badshahi-moskeija

**Badshahi-moskeija** (بادشاہی مسجد, ”Keisarillinen moskeija”) on suurmogulien aikakauden moskeija Lahoressa, Pakistanin Punjabin provinssin pääkaupungissa Pakistanissa. Moskeija sijaitsee Lahoren linnoituksen länsipuolella Lahoren muuratun kaupungin laitamilla, ja sitä pidetään yleisesti yhtenä Lahoren tunnetuimmista maamerkeistä.

Badshahi-moskeijan rakensi mogulihallitsija Aurangzeb vuosina 1671–1673. Moskeija on tärkeä esimerkki suurmogulien arkkitehtuurista, ja sen ulkopinta on koristeltu veistetyllä punaisella hiekkakivellä ja marmorilla. Se on edelleen suurmoguliaikakauden suurin moskeija, ja se on Pakistanin toiseksi suurin moskeija. Suurmogulien valtakunnan kaatumisen jälkeen moskeijaa käytettiin Sikhivaltion ja Britannian imperiumin varuskuntana, ja se on nyt yksi Pakistanin tunnetuimmista nähtävyyksistä.

## Lähteet

## Aiheesta muualla
Claes Edvin Godenhjelm

**Claes (Claës, Klas) Edvin Godenhjelm** (16. kesäkuuta 1876 Viipuri – 5. joulukuuta 1922 Viipuri) oli suomalainen virka- ja valtiopäivämies. 
 
Godenhjelmin vanhemmat olivat hovioikeuden asessori Lars Agathon Godenhjelm ja Anna Zenaida Brunou. Godnhjelm tuli ylioppilaaksi Viipurissa ja opiskeli oikeustieteitä, mutta palasi sitten virkamieheksi kotikaupunkiinsa Viipuriin. Hän toimi siellä myös pankkivirkailijana ja oli toinen kaupunginviskaali vuodesta 1919, mutta erosi tehtävästä terveyssyistä. Sortovuosien aikana Godenhjelm oli vangittuna Krestyn vankilassa. 

Godenhjelm oli aatelissäädyssä edustaja valtiopäivillä 1905–1906.

## Lähteet
Venäjän suomalais-ugrilaisten kansojen yhdistys

**Venäjän suomalais-ugrilaisten kansojen yhdistys** ( (Afun Rf)) on vuonna 1991 perustettu ja vuonna 2005 Venäjän valtion uudelleen organisoima järjestö. Se edustaa niitä Venäjän tasavaltoja ja alueita, joissa asuu myös suomalais-ugrilaisia. Yhdistys on viranomaisten edustaja, ei alueiden asukkaiden edustaja.

Lähteiden mukaan Afun on Kremliä lähellä oleva järjestö. Tarton yliopiston emeritusprofessori Tõnu Seilenthal, joka on virolaisten edustaja kansainvälisessä suomalais-ugrilaisten kansojen konsultaatiokomiteassa sekä yksi Tarton kongressin järjestäjistä, kertoi keväällä 2021 kansojen edustajien olevan tyytymättömiä Afunin kielteiseen lausuntoon Suomalais-ugrilaisten kansojen maailmankongressista. Lausuntoa oli arveltu Kremlin sanelemaksi, mutta Seilenthal arveli alempien viranomaisten itsenäisesti ennakoineen, mitä heidän haluttaisiin kirjoittavan sen jälkeen, kun Venäjä lisäsi Viron ”epäystävällisten maiden” luetteloon.

Yhdistys julkaisi 10. maaliskuuta 2022  Venäjän vuonna 2022 Ukrainaan kohdistamaa hyökkäystä tukevan kannanoton:

## Lähteet
Ivo Viktor

**Ivo Viktor** (s. 21. toukokuuta 1942 Křelov) on Tšekkoslovakiaa edustanut jalkapalloilija, pelipaikaltaan maalivahti. Hän oli Tšekkoslovakian maajoukkueessa voittamassa Euroopan-mestaruutta vuonna 1976. Hänet valittiin maansa vuoden jalkapalloilijaksi vuosina 1968, 1972, 1973, 1975 ja 1976. *[[France Football]]* -lehden listauksissa hän oli Euroopan paras maalivahti vuosina 1968 ja 1976.

Viktor pelasi juniorina Spartak Šternberkin joukkueessa ja edusti sittemmin kaudella 1960–1961 Železárny Prostějovia, kaudella 1961–1962 RH Brnota, kaudella 1962–1963 Spartak Brnota sekä kausina 1963–1977 Dukla Prahaa. Hän voitti Tšekkoslovakian mestaruuden vuosina 1964, 1966 ja 1977. Kaudella 1966–1967 Dukla Praha ylsi Euroopan cupissa välieriin pudotettuaan jatkosta tanskalaisen Esbjergin, belgialaisen Anderlechtin ja alankomaalaisen Ajaxin. Välierissä Dukla hävisi skotlantilaiselle Celticille kahden ottelun yhteismaalein 1–3. Viktor pelasi kaikki kahdeksan cup-ottelua.

Viktor pelasi Tšekkoslovakian maajoukkueessa 63 maaottelua, ensimmäisen kesäkuussa 1966 ja viimeisen marraskuussa 1977. Hän pelasi MM-kilpailuissa 1970 ja voitti Euroopan-mestaruuden 1976. Tšekkoslovakia voitti EM-loppuottelussa Länsi-Saksan rangaistuspotkukilpailussa. Viktor valittiin EM-turnauksen tähdistöjoukkueeseen.

## Lähteet
Jari Hänninen

**Jari Juhani Hänninen** (s. 19. heinäkuuta 1964) on suomalainen merentutkija (FT, dosentti), joka vuodesta 2003 lähtien on toiminut Turun yliopiston Saaristomeren tutkimuslaitoksen asemanhoitajana ja johtajana. Vuosina 2019–2023 hän toimi myös saaristomeritutkimuksen apulaisprofessorina Turun yliopiston Biodiversiteettiyksikössä. Koko yliopistouransa ajan hänen sijoituspaikkansa on ollut Saaristomerellä Seilin saarella sijaitseva Turun yliopiston kenttätutkimusasema.

Hännisen tutkimusala on kohdentunut Itämeren biologiseen oseanografiaan sekä meribiologiaan, päämääränä on ollut selvittää miten Itämeri toimii osana isompaa kokonaisuutta, Atlantin valtamerta, ja mikä säätelee Itämeren ja Pohjanmeren keskinäistä vuorovaikutusta ekosysteemitasolla, muun muassa vedenvaihdossa. Hännisen tieteellinen tuotanto sisältää noin 150 tieteellistä ja popularisoivaa julkaisua. Tasavallan Presidentti on myöntänyt vuonna 2017 Hänniselle Suomen Valkoisen Ruusun Ritarimerkin hänen akateemisista ansioistaan.

## Lähteet
Sergei Kopljakov

**Sergei Viktorovitš Kopljakov** (, ; s. 23. tammikuuta 1959 Orša) on valkovenäläinen Neuvostoliittoa edustanut uimari, kaksinkertainen olympiavoittaja ja nelinkertainen Euroopan-mestari.

Kopljakov saavutti Montrealin kesäolympialaisissa 1976 hopeaa 4&nbsp;×&nbsp;200 metrin vapaauintiviestissä. Hän kilpaili myös 200 metrin vapaauinnissa sijoittuen kymmenenneksi. Moskovan kesäolympialaisissa 1980 Kopljakov saavutti kaksi kultamitalia. 200 metrin vapaauintiin hän lähti ennakkosuosikkina Yhdysvaltojen boikotin vuoksi ja voitti kilpailun 0,95 sekunnin erolla maanmieheensä Andrei Kryloviin. Toisen olympiakultansa Kopljakov saavutti 4&nbsp;×&nbsp;200 metrin vapaauintiviestissä Neuvostoliiton voittaessa kilpailun selvällä 5,1 sekunnin erolla Itä-Saksan joukkueeseen. 100 metrin vapaauinnissa Kopljakov oli neljäs.

Kopljakov saavutti Jönköpingissä 1977 Euroopan-mestaruuden 4&nbsp;×&nbsp;200 metrin vapaauintiviestissä sekä EM-pronssia 4&nbsp;×&nbsp;200 metrin vapaauintiviestissä. Splitissä 1981 hän voitti EM-kultaa edellä mainituissa kilpailuissa sekä 200 metrin vapaauinnissa. MM-kilpailuissa Kopljakov saavutti Berliinissä 1978 hopeaa 4&nbsp;×&nbsp;200 metrin vapaauintiviestissä sekä pronssia 200 metrin vapaauinnissa.

Kopljakov lopetti kilpauransa vuoden 1981 EM-kilpailuiden jälkeen. Hän on uransa jälkeen toiminut uimavalmentajana Valko-Venäjällä Dinamo Minskin uintijoukkueessa. Kopljakov itse edusti Spartak Minskiä.

## Lähteet